als_Latn dik_Latn tur_Latn
Dalin specifikat e telefonit Samsung Galaxy C10
Ndonëse seria e telefonave Samsung C tash për tash është e limituar vetëm për tregun e Kinës, kjo nuk do të thotë se telefonat nga kjo seri nuk tërheqin vëmendjen.
Një gjë e tillë ka të bëjë me modelin Galaxy C10, i cili pritet gjatë tremujorit të tretë të këtij viti dhe do të jetë telefoni i parë i Samsung me dy kamera. Tash janë paraqitur edhe informacionet për karakteristikat dhe çmimi i pajisjes.
Samsung China tashmë po e teston Galaxy C10. Ai do të ketë çip Snapdragon 660 dhe 6GB RAM. Burimet sugjerojnë se modele të caktuara do të kenë Samsung Exynos 7872 me gjashtë bërthama.
Ekrani është i madhësisë gjashtë inç me rezolucion Full HD. Do të jetë i pranishëm me dy opsione të hapësirës: 64GB dhe 128GB. Galaxy C10 do të ketë bateri 4000mAh dhe mund të vijë me tastierën Bixby. Çmimi fillestar për versionin 64GB do të jetë rreth 515 dollarë, transmeton KosovaPress.
als_Latn als_Latn als_Latn als_Latn als_Latn